Source: http://www.njt.hu/cgi_bin/njt_doc.cgi?docid=104791.237749
Timestamp: 2019-09-21 02:37:47+00:00

Document:
267/2006. (XII. 20.) Korm. rendelet
a Magyar Bányászati és Földtani Hivatalról
A Kormány az Alkotmány 35. §-ának (2) bekezdésében megállapított eredeti jogalkotói hatáskörében, az Alkotmány 40. §-ának (3) bekezdésében foglalt feladatkörében eljárva, valamint a bányászatról szóló 1993. évi XLVIII. törvény (a továbbiakban: Bt.) 50/A. §-a (1) bekezdésének o) pontjában kapott felhatalmazás alapján a következő rendeletet alkotja:
1. § (1) A Magyar Bányászati és Földtani Hivatal (a továbbiakban: Hivatal) központi hivatal, amelynek irányítását a bányászati ügyekért felelős miniszter (a továbbiakban: miniszter) látja el.
(2)1 A Hivatal önállóan működő és gazdálkodó, az előirányzatok felett teljes jogkörrel rendelkező központi, közhatalmi költségvetési szerv.
(3) A Hivatalt az elnök vezeti.
2. § (1) A Hivatal központi szerv.
(2)2 A Hivatal területi szervei a bányakapitányságok, melyek székhelyét és illetékességi területét az 1. melléklet tartalmazza. A bányakapitányságok önálló jogi személyiséggel nem rendelkeznek.
(3) Az elnök – ha jogszabály eltérően nem rendelkezik – munkáltatói jogkört gyakorol a Hivatal alkalmazottai felett, valamint kinevezi, felmenti a bányakapitányságok alkalmazottait és felettük fegyelmi jogkört gyakorol.
(4) A bányakapitányság vezetője a bányakapitány, aki – a kinevezés, a felmentés és a fegyelmi jogkör kivételével – gyakorolja a munkáltatói jogkört a bányakapitányság alkalmazottai felett.
3. § (1) Bányafelügyeletként és az állami földtani feladatokat ellátó szervként a Kormány a Hivatalt jelöli ki.
(2) A Hivatal a Bt. 43. §-ának (1) bekezdésében meghatározott bányafelügyeletként gyakorolja a Bt. 44. §-ának (1) bekezdésében meghatározott hatásköröket, továbbá ellátja mindazokat a hatósági feladatokat, amelyeket jogszabály a bányafelügyelet feladat- és hatáskörébe utal.
(4)4 A bányafelügyelet hatáskörébe tartozó hatósági ügyekben – az (5) bekezdésben foglaltak kivételével – első fokon a területileg illetékes bányakapitányság, másodfokon a Hivatal jár el. Több bányakapitányság illetékességi területét érintő hatósági ügy esetén az eljáró bányakapitányságot a Hivatal elnöke jelöli ki.
(5)5 A Hivatal első fokú hatáskörébe tartozik:
a)6 a bányajáradék nyilvántartása, a bányajáradék fizetési kötelezettség teljesítésének ellenőrzése, a bányajáradék-folyószámla feletti rendelkezés, a felügyeleti díj nyilvántartása, számításának ellenőrzése, a felügyeleti díj befizetési kötelezettség teljesítésének ellenőrzése, továbbá a Bt. 41. § (8) bekezdésében meghatározott fizetési kötelezettség behajtása iránti intézkedés kezdeményezése;
b)7 a tűzijáték testek besorolásának jóváhagyása;
c)8 a munkaügyi ellenőrzésről szóló 1996. évi LXXV. törvény 8/C. §-ában és a munkavédelemről szóló 1993. évi XCIII. törvény 83/B. §-ában meghatározott feladatok ellátása;
d)9 a hites bányamérő tevékenység engedélyezése, a hites bányamérői tevékenység folytatására jogosult személyek nyilvántartásának vezetése;
e)10 a biztonsági szabályzatok előírásai alól történő általános eltérés, felmentés engedélyezése; az eltérési, felmentési engedélyt a Hivatal adja ki;
f) a miniszter ásványvagyon-gazdálkodással, valamint a koncessziós szerződésekkel kapcsolatos döntéseinek előkészítése;
g) a Bt. 34. §-ának (2) bekezdésében foglalt bányászati, gázipari biztonsági szabályzatok előkészítése;
h)11 a bányafelügyelet hatáskörébe tartozó egyes nyomástartó berendezések hatósági felügyeletéről szóló 23/2006. (II. 3.) Korm. rendelet 7. § (2) bekezdésében meghatározott minőségbiztosítási rendszer jóváhagyása;
i) a Bt. 26/A. §-ának (5) bekezdése szerinti határidő hosszabbítási kérelem elbírálása;
j)12 a Magyar Állami Földtani, Geofizikai és Bányászati Adattár, a mélyfúrási magminta gyűjtemény, az Állami Ásványvagyon Nyilvántartás, valamint a Földtani és Bányászati Információs rendszer működtetése;
k) az országos ásványi nyersanyag és geotermikus energiavagyon nyilvántartás vezetése, ebből adatszolgáltatás és igazolás kibocsátása;
l) a földtani szakértői engedélyek kiadása, a földtani szakértők nyilvántartása;
m)13 a Bt. 24. § (3) bekezdése szerint a szénhidrogén szállítóvezeték, a földgázelosztó és -célvezeték, valamint -tároló létesítmény, egyéb gáz és gáztermék vezeték és a szén-dioxid szállítóhálózat tervezésére, létesítésére, felújítására, üzemeltetésére és elbontására az engedélyes, az egyéb gáz és gáztermék vezeték és a szén-dioxid szállítóhálózat üzemeltetője által kidolgozott műszaki-biztonsági irányítási rendszer jóváhagyása;
n)14 a Bt. 44. § (4) bekezdése szerint a nyomástartó berendezést vizsgáló szakértői és felügyeleti tevékenységek folytatásának engedélyezése;
o)15 a szén-dioxid geológiai tárolására kiadott tárolási engedélyekre, valamint a bezárt tárolóhelyre és az azt övező tároló-komplexumra vonatkozó nyilvántartás vezetése;
p)16 a Bt. 42/I. § (4) bekezdése szerinti szén-dioxid szállítóhálózathoz vagy tárolóhelyhez való hozzáférés megtagadásával kapcsolatban kezdeményezett eljárás lefolytatása;
q)17 a Bt. 42/J. § (2) bekezdése szerinti együttműködési megállapodás hiánya esetére előírt eljárás lefolytatása; és
r)18 a Bt. 42/V. § (2) bekezdése szerinti, Európai Bizottságnak megküldendő jelentés előkészítése a miniszter számára;
s)19 a Bt. 26/A. § (6) bekezdése, valamint a Bt. 42/R. § (1) bekezdése szerinti pályázat lebonyolítása és a bányatelekben fennálló bányászati jog új jogosítottjának, valamint az új tárolási engedély engedélyesének kijelölése.
(6)20 A Hivatal bányafelügyeleti és állami földtani feladatokat ellátó szervként hatósági ügyekben országos illetékességgel jár el, döntését felügyeleti jogkörben megváltoztatni vagy megsemmisíteni nem lehet.
(7)21 A bányakapitányság köztisztviselője illetékességi területén kívül, a Hivatal köztisztviselője az ország egész területén az elnök által kiállított megbízólevél birtokában végezhet ellenőrzést. Az ellenőrzés alapján indult eljárás lefolytatására az a bányakapitányság jogosult, amelynek illetékességi területén az ellenőrzés történt.
(8)22 A bányafelügyelet a közigazgatási hatósági eljárás és szolgáltatás általános szabályairól szóló törvény alapján az eljárást felfüggeszti, ha az eljárásban a környezetvédelmi, természetvédelmi és vízügyi felügyelőség szakhatósági állásfoglalásában megállapította, hogy a tevékenység várható környezeti hatásai jelentősek. A felfüggesztésről szóló végzésnek tartalmaznia kell a szakhatóságként eljáró környezetvédelmi, természetvédelmi és vízügyi felügyelőség megnevezését, valamint állásfoglalása rendelkező részét és indokolását.
(9)23 A bányafelügyelet – annak jogerőre emelkedésére tekintet nélkül – a közigazgatási hatósági eljárás általános szabályairól szóló törvény szabályai szerint nyilvánosan közzéteszi azt a határozatot, valamint a felfüggesztés tárgyában hozott végzést és a szakhatósági állásfoglalást, amit olyan eljárásban hozott, amelyben a szakhatóságként eljáró környezetvédelmi, természetvédelmi és vízügyi felügyelőség a tevékenység következtében várható környezeti hatások jelentőségét vizsgálta.
3/A. §24 A Kormány a polgári felhasználású robbanóanyag forgalmazási tevékenység, a polgári robbantási tevékenység, a nyomástartó berendezést vizsgáló szakértői és felügyeleti tevékenység, a földtani szakértői, valamint a hites bányamérői tevékenység tekintetében a szolgáltatási tevékenység megkezdésének és folytatásának általános szabályairól szóló törvény szerinti szolgáltatás felügyeletét ellátó hatóságként a Hivatalt jelöli ki.
3/B. §25 A Kormány a földgázellátásról szóló 2008. évi XL. törvény 118/A. §-a alkalmazásában a cseppfolyós propán-, butángázok és ezek elegyei tartályban vagy palackban történő forgalmazása engedélyezése tekintetében műszaki biztonsági hatóságként, és e tevékenység vonatkozásában a szolgáltatási tevékenység megkezdésének és folytatásának általános szabályairól szóló törvény szerinti, a szolgáltatás felügyeletét ellátó hatóságként a Hivatalt jelöli ki.
3/C. §26 A Hivatal a szén-dioxid szállítására és tárolására alkalmas létesítmények engedélyezésével kapcsolatos eljárásában összegyűjti az Európai Unión belüli energiaipari infrastruktúrát érintő beruházási projekteknek a Bizottság részére való bejelentéséről és a 736/96/EK rendelet hatályon kívül helyezéséről szóló, 2010. június 24-i 617/2010/EU, Euratom tanácsi rendelet melléklet 5. pontja szerinti projektekre vonatkozó jelentéstételhez szükséges adatokat, és az Európai Unión belüli energiaipari infrastruktúrát érintő beruházási projekteknek a Bizottság részére való bejelentéséről szóló 617/2010/EU, Euratom tanácsi rendelet végrehajtásáról szóló, 2010. szeptember 21-i 833/2010/EU, Euratom bizottsági rendelet szerinti formában továbbítja azokat a Magyar Energia Hivatal részére.
4. § A bányafelügyelet a 3. §-ban meghatározottakon túl:
a) véleményezi a feladat- és hatáskörét érintő kormány- előterjesztéseket és jogszabálytervezeteket;
b) mint kijelölt nemzeti hatóság, feladat- és hatáskörében ellátja az Európai Unió szerveinél és más nemzetközi szervezeteknél mindazokat a feladatokat, amelyeket jogszabály, közvetlenül alkalmazandó uniós jogi aktus vagy nemzetközi megállapodás a kijelölt nemzeti hatóságra hárít;
c) kezeli a hatósági jogkörének gyakorlásához szükséges adatokat, valamint a földtani kutatási tevékenység és az ásványinyersanyag-kutatási tevékenység során nyert földtani adatokra vonatkozóan irányítja és összehangolja az információgyűjtő, -feldolgozó, -elemző és -szolgáltató tevékenységet.
4/A. §27 (1)28 A Kormány a bányászati hatóságnak a bányászatról szóló törvény alapján a bányafelügyelet építésügyi hatósági és építésfelügyeleti hatáskörébe tartozó építményekre, valamint e létesítmények elvi építésének, építésének, ideiglenes használatbavételének, használatbavételének, fennmaradásának, átalakításának, megszüntetésének, továbbá rendeltetésük megváltoztatásának első- és másodfokú engedélyezési eljárásában, a 2. mellékletben meghatározott feltételek esetén és szakkérdésben, a 2. melléklet szerinti hatóságokat szakhatóságként jelöli ki. Az eljárásban a kérelmező vagy képviselője az engedélyezési eljárás megindítása előtt beszerezheti a szakhatóság előzetes szakhatósági állásfoglalását. Az eljárásban hozott határozatot a megyei katasztrófavédelmi igazgatósággal, a főváros területén a Fővárosi Katasztrófavédelmi Igazgatósággal is közölni kell.
(2) A Kormány a bányászati hatóságnak a bányászatról szóló törvény alapján a bányászati szakigazgatással kapcsolatos első- és másodfokú engedélyezési eljárásaiban, a 3. mellékletben meghatározott feltételek esetén és szakkérdésben, a 3. melléklet szerinti hatóságokat szakhatóságként jelöli ki.
(3)29 A Kormány a bányafelügyelet polgári felhasználású robbanóanyagok
a) forgalmazására, tárolására, gyártására vonatkozó engedélyezési eljárásban – annak elbírálása kérdésében, hogy a robbanóanyagok tárolására szolgáló építmények védelmének, őrzésének technikai eszközei, az őrzés-védelem személyi feltételei biztosítottak-e, a robbanóanyagok tárolási körülményei és az ezekről vezetett nyilvántartások megfelelőek-e – elsőfokú eljárásban a tevékenység szerint területileg illetékes megyei, fővárosi rendőr-főkapitányságot, másodfokú eljárásban az Országos Rendőr-főkapitányságot,
b) gyártására, tárolására, felhasználására, megsemmisítésére vonatkozó engedélyezési eljárásában, ha a tevékenység végzése védett természeti területen, Natura 2000 területen, barlangban vagy barlang védőövezetén történik vagy ezekre közvetlen hatással van, és a tevékenység megkezdéséhez környezetvédelmi engedély vagy egységes környezethasználati engedély nem szükséges, – annak elbírálása kérdésében, hogy a tevékenység a természet védelmére vonatkozó nemzeti és közösségi jogi követelményeknek a kérelemben foglaltak szerint vagy további feltételek mellett megfelel-e – elsőfokú eljárásban a környezetvédelmi, természetvédelmi és vízügyi felügyelőséget, másodfokú eljárásban az Országos Környezetvédelmi, Természetvédelmi és Vízügyi Főfelügyelőséget,
c) forgalmazására, tárolására, gyártására vonatkozó engedélyezési eljárásban – annak elbírálása kérdésében, hogy a robbanóanyagok tárolására szolgáló építmények megfelelnek-e a tűzvédelmi előírásoknak – elsőfokú eljárásban a tevékenység szerint illetékes katasztrófavédelmi kirendeltséget, másodfokú eljárásban a megyei katasztrófavédelmi igazgatóságot, a főváros területén a Fővárosi Katasztrófavédelmi Igazgatóságot
(4)30 A Kormány a termőföldön megvalósuló célkitermelőhely létesítésének engedélyezésére irányuló eljárásban, – a termőföld minőségi védelme kérdésében – első fokú eljárásban a megyei kormányhivatal élelmiszerlánc-biztonsági és állat-egészségügyi szervét, másodfokú eljárásban a Nemzeti Élelmiszerlánc-biztonsági Hivatalt szakhatóságként jelöli ki.
(6)32 A Kormány a bányafelügyelet hatáskörébe tartozó egyes nyomástartó berendezések létesítésének (felállításának) és használatbavételének engedélyezésére irányuló eljárásban
a)33 a létesítésre vonatkozó tűzvédelmi előírások érvényre juttatása kérdésében elsőfokú eljárásban a katasztrófavédelmi kirendeltséget, másodfokú eljárásban a megyei katasztrófavédelmi igazgatóságot, a főváros területén a Fővárosi Katasztrófavédelmi Igazgatóságot,
b)34 a helyi építési szabályzat előírásainak érvényre juttatása kérdésében első fokú eljárásban az építésügyi és az építésfelügyeleti hatóságok kijelöléséről és működési feltételeiről szóló kormányrendelet szerinti építésügyi hatóságot, másodfokú eljárásban a fővárosi és megyei kormányhivatalt
(7)35 A Kormány a bányászati hulladékkezelő létesítmények bezárási eljárásában – ha a bezárást nem műszaki üzemi terv jóváhagyásával engedélyezik –
a) a környezetvédelmi előírásoknak való megfelelőség szakkérdésében az első fokú eljárásban a környezetvédelmi, természetvédelmi és vízügyi felügyelőséget, a másodfokú eljárásban az Országos Környezetvédelmi, Természetvédelmi és Vízügyi Főfelügyelőséget,
b)36 a katasztrófavédelmi előírásoknak való megfelelőség szakkérdésében az elsőfokú eljárásban a katasztrófavédelmi kirendeltséget, a másodfokú eljárásban a megyei katasztrófavédelmi igazgatóságot, a főváros területén a Fővárosi Katasztrófavédelmi Igazgatóságot
(8)37 Ha az engedélyezési eljárás a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet (a továbbiakban: Khvr.) 3. számú mellékletében meghatározott olyan tevékenység megkezdését vagy folytatását szolgálja, amely a Khvr.-ben meghatározott küszöbértéket nem éri el vagy a tevékenységre a Khvr.-ben megállapított feltétel nem teljesül, az (1) bekezdés szerinti esetben a kérelemhez mellékelni kell a környezeti hatások jelentőségének vizsgálatára szolgáló – a Khvr.-ben meghatározott – adatlapot.
(9)38 A Kormány a bányászati hatóságnak a geotermikus védőidom megállapítására irányuló eljárásában, ha a tevékenység megkezdéséhez környezetvédelmi engedély vagy egységes környezethasználati engedély nem szükséges, a geotermikus védőidom kijelölésének a felszín alatti vizek mennyiségi és minőségi védelmével kapcsolatos szakkérdésében, első fokú eljárásban a környezetvédelmi, természetvédelmi és vízügyi felügyelőséget, másodfokú eljárásban az Országos Környezetvédelmi, Természetvédelmi és Vízügyi Főfelügyelőséget szakhatóságként jelöli ki.
(10)39 A Kormány a szén-dioxid geológiai tárolásával kapcsolatos első- és másodfokú engedélyezési eljárásban a 3. mellékletben meghatározott feltételek esetében és szakkérdésben a 3. melléklet szerinti hatóságokat szakhatóságként jelöli ki.
5. § (1) A Kormány a Magyar Bányászati Hivatal nevét Magyar Bányászati és Földtani Hivatalra (Hivatal) változtatja.
(2) A Kormány a Magyar Geológiai Szolgálat és a Szénbányászati Szerkezetátalakítási Központ megnevezésű szerveket megszünteti.
(3) A Hivatal a Magyar Geológiai Szolgálat, valamint a Szénbányászati Szerkezetátalakítási Központ jogutódja.
6. §40 (1) A Magyar Földtani és Geofizikai Intézet (a továbbiakban: MFGI) a Magyar Állami Eötvös Loránd Geofizikai Intézet névváltozásával létrejövő központi költségvetési szerv, alaptevékenysége alapján kutatóintézet, amely a beolvadó Magyar Állami Földtani Intézet általános jogutódja.
(2) Az MFGI-nek az államháztartásról szóló 1992. évi XXXVIII. törvény (a továbbiakban: Áht.) szerinti irányításáért – a (3) bekezdésben meghatározott kivétellel – a miniszter a felelős.
(3) Az Áht. 93. § (1) bekezdés b)–c) és f)–h) pontjában meghatározott irányítási jogokat az MFGI tekintetében a Hivatal elnöke gyakorolja.
(4) Az állami földtani feladatok, valamint a Hivatal jogszabályokban megállapított bányászati és földtani feladatai ellátásában az MFGI közreműködik. Az MFGI ellátja az e rendeletben megállapított és alapító okiratában rögzített állami földtani és geofizikai kutatással, valamint klímapolitikával összefüggő feladatokat.
(5) Az MFGI állami földtani és geofizikai kutatási, valamint klímapolitikával összefüggő feladatai a következők:
a) a földtani erőforrásokkal történő gazdálkodás és azok hasznosítását megalapozó tevékenység végzése:
aa) az ásványi nyersanyagok, valamint a geotermikus energia kutatásához, kitermeléséhez és hasznosításához kapcsolódó feladatok,
ab) koncessziós eljárásokhoz kapcsolódó feladatok,
ac) ásványvagyon gazdálkodással és geotermikus energiavagyon-gazdálkodással kapcsolatos feladatok;
b) földtani közeg igénybevételéhez kapcsolódó kutatások:
ba) az ipari eredetű szén-dioxid földalatti elhelyezésével kapcsolatos kutatási feladatok,
bb) földalatti gáztárolással összefüggő kutatási feladatok,
bc) a földtani közeg egyéb célú igénybevételével kapcsolatos feladatok;
c) földtani környezet megismeréséhez kapcsolódó feladatok:
ca) az ország földtani felépítésének megismerésére és az ismeretség növelésére irányuló kutatások végzése,
cb) az ország földi erőtereinek folyamatos mérése,
cc) a geodéziai gravimetriai és mágneses alaphálózat, valamint a kezelésében lévő, a felszín alatti vizek vizsgálatának egyes szabályairól szóló külön jogszabályban meghatározott felszín alatti vízszint megfigyelő hálózat üzemeltetése,
cd) települési, ipari, bányászati és radioaktív hulladékok elhelyezéséhez szükséges földtani védelem követelményeinek meghatározása, telephelytípusok definiálása,
ce) országos, regionális és eseti környezetföldtani, vízföldtani és építésföldtani, mérnökgeológiai vizsgálatok, valamint közreműködés a földtudományi természetvédelmi értékkataszter gondozásában,
cf) az ország rendszeres földtani és alkalmazott földtani térképezése, a térképek és azok szöveges magyarázatának készítése, közreadása;
d) földtani veszélyek megelőzése:
da) a földtani veszélyforrások országos nyilvántartásának fejlesztése, karbantartása, kiegészítése, a nyilvántartott területek helyszíni reambulációja,
db) bezárt bányászatihulladék-kezelő létesítmények felmérése, környezeti kockázati besorolása, javaslat az esetlegesen szükséges kármentesítési munkákra,
dc) a bányászati hulladék minősítésének és képződött mennyiségének hiteles ellenőrzése akkreditált laboratóriumi és terepi mérések alkalmazásával,
dd) a földalatti bányászattal és hatásaival érintett területek felmérése, nyilvántartása, kockázati besorolása és a szükséges intézkedések megtételéhez a szakmai javaslatok elkészítése,
de) az országos és regionális, valamint helyi területrendezési tervek földtani veszélyforrás övezeteinek kijelölésében, és az adatok közzétételében való közreműködés,
df) földrengés-veszélyeztetettségi terület-besorolások aktualizálása és települési szintű kataszterének szolgáltatása;
e) földtani információ kezelése, szolgáltatása:
ea) földtani, geofizikai adatok és információk gyűjtése, közreműködés a Magyar Állami Földtani, Geofizikai és Bányászati Adattár, valamint a Földtani és Bányászati Információs Rendszer kiépítésében, fejlesztésében és működtetésében,
eb) az ország földtani, geofizikai tér-adat infrastruktúrájának építése és fejlesztése, adatszolgáltatás,
ec) közhasznú információszolgáltatás,
ed) szakmúzeum, szakkönyvtár, obszervatóriumok, mérőhálózatok, laboratóriumok fenntartása;
f) kapcsolattartás a hazai és nemzetközi földtani és geofizikai szervezetekkel;
g) az Európai Unió jogából és más nemzetközi együttműködésből következő, a földi erőterekkel, a földtani közeggel, valamint a felszín alatti vízzel kapcsolatos jogszabályok átvételéhez, ezek végrehajtásához kapcsolódó kutatási feladatok végzése, azokban történő közreműködés;
h) a miniszter hatáskörébe tartozó feladatok végrehajtásához szükséges bányászati ellenőrző geodéziai mérési és térképi ábrázolási feladatok elvégzése és geodéziai nyilvántartások vezetése;
i) bányászati és földtani közeget hasznosító létesítmények engedélyezésével kapcsolatos eljárásokban közreműködés, műszaki biztonsági kérdésekben szakvélemény készítés;
j) a klímaváltozással, az azt kiváltó folyamatokkal és hatásokkal kapcsolatos hazai kutatásokkal, az üvegházhatású gázok hazai kibocsátásainak csökkentésével és a klímaváltozás hazai hatásaihoz való alkalmazkodással kapcsolatos feladatok ellátása, az MFGI szervezeti egységeként működő Nemzeti Alkalmazkodási Központ keretében részvétel a klímapolitikát szolgáló elemzések, térinformatikai vizsgálatok, stratégiák elkészítésében.
(6) Az MFGI élén igazgató áll. Az MFGI dolgozói közalkalmazottak, jogviszonyuk részletes szabályaira a közalkalmazottak jogállásáról szóló 1992. évi XXXIII. törvénynek a Magyar Tudományos Akadémia irányítása alá tartozó költségvetési szerveknél, illetve más kutató- és kutatást kiegészítő intézeteknél történő végrehajtásáról szóló 84/2011. (V. 26.) Korm. rendelet előírásai vonatkoznak.
(7) Az MFGI éves kutatási munkaprogramját – az MFGI igazgatójának javaslata alapján – a Hivatal elnöke az MFGI éves költségvetési keretének ismeretében hagyja jóvá. Jóváhagyás előtt a munkaprogramot a környezetvédelemért és a vízgazdálkodásért felelős miniszter által kijelölt szervezetnek véleményezésre megküldi, tekintettel a hulladékgazdálkodást és a vízgazdálkodást érintő feladatokra. A kutatási munkaprogram teljesítéséről szóló jelentés elfogadásáról a Hivatal elnöke az éves költségvetési beszámoló ismeretében dönt.
6./A §41
7. §42 E rendelet 2007. január 1-jén lép hatályba
a)–e)43
8. §44 E rendeletnek a környezeti hatások jelentőségének vizsgálatával összefüggésben egyes kormányrendeletek módosításáról szóló 82/2011. (V. 18.) Korm. rendelettel (a továbbiakban: Mód. Kr.) megállapított rendelkezéseit a Mód. Kr. hatálybalépését45 követően indult vagy megismételt ügyekben (eljárásokban) kell alkalmazni.
8/A. §46 E rendeletnek a Magyar Bányászati és Földtani Hivatalról szóló 267/2006. (XII. 20.) Korm. rendelet módosításáról szóló 195/2011. (IX. 22.) Korm. rendelet (a továbbiakban: Korm. rendelet) 7. § (1) bekezdésével megállapított 1. mellékletének illetékességi területre vonatkozó rendelkezését a Korm. rendelet hatálybalépését47 követően indult vagy megismételt ügyekben kell alkalmazni.
8/B. §48 E rendeletnek a környezeti hatások jelentőségének vizsgálatával összefüggésben egyes kormányrendeletek módosításáról szóló 308/2011. (XII. 23.) Korm. rendelettel (a továbbiakban: Mód. Kr2.) megállapított rendelkezéseit a Mód. Kr2. hatálybalépését49 követően indult vagy megismételt ügyekben (eljárásokban) kell alkalmazni.
9. §50 Ez a rendelet
a) az egyes köz- és magánprojektek környezetre gyakorolt hatásainak vizsgálatáról szóló, 2011. december 13-i 2011/92/EU európai parlamenti és tanácsi irányelv 2. cikk és 4. cikkének, valamint II. és III. mellékletének,
b) a környezettel kapcsolatos egyes tervek és programok kidolgozásánál a nyilvánosság részvételéről, valamint a nyilvánosság részvétele és az igazságszolgáltatáshoz való jog tekintetében a 85/337/EGK és a 96/61/EK tanácsi irányelv módosításáról szóló, 2003. május 26-i 2003/35/EK európai parlamenti és tanácsi irányelv 3. cikkének,
c) a szén-dioxid geológiai tárolásáról, valamint a 85/337/EGK tanácsi irányelv, a 2000/60/EK, a 2001/80/EK, a 2004/35/EK, a 2006/12/EK és a 2008/1/EK európai parlamenti és tanácsi irányelv, valamint az 1013/2006/EK rendelet módosításáról szóló, 2009. április 23-i 2009/31/EK európai parlamenti és tanácsi irányelv 22. cikk (1) bekezdésének, 23. cikkének, 25. cikk (1) bekezdésének és 27. cikkének
10. §51 E rendelet 3/C. §-a
1. az Európai Unión belüli energiaipari infrastruktúrát érintő beruházási projekteknek a Bizottság részére való bejelentéséről és a 736/96/EK rendelet hatályon kívül helyezéséről szóló, 2010. június 24-i 617/2010/EU, Euratom tanácsi rendelet, és
2. az Európai Unión belüli energiaipari infrastruktúrát érintő beruházási projekteknek a Bizottság részére való bejelentéséről szóló 617/2010/EU, Euratom tanácsi rendelet végrehajtásáról szóló, 2010. szeptember 21-i 833/2010/EU, Euratom bizottsági rendelet
1. melléklet a 267/2006. (XII. 20.) Korm. rendelethez52
A bányakapitányságok megnevezése és székhelye
A bányakapitányságok illetékességi területe
Budapesti Bányakapitányság
Budapest főváros, Komárom-Esztergom, Nógrád és Pest megye
Miskolci Bányakapitányság
Borsod-Abaúj-Zemplén, Hajdú-Bihar, Heves és Szabolcs-Szatmár-Bereg megye
Baranya, Tolna, Somogy és Zala megye
Bács-Kiskun, Békés, Csongrád és Jász-Nagykun-Szolnok megye
Fejér, Győr-Moson-Sopron, Vas és Veszprém megye
2. melléklet a 267/2006. (XII. 20.) Korm. rendelethez53
A bányászati hatóságnak a bányászatról szóló törvény alapján a bányafelügyelet építésügyi hatósági és építésfelügyeleti hatáskörébe tartozó építményekre, valamint ezen létesítmények elvi építésének, építésének, használatbavételének, fennmaradásának, átalakításának, megszüntetésének, továbbá rendeltetésük megváltoztatásának első és másodfokú engedélyezési eljárásában közreműködő szakhatóságok kijelölése
Az eljárás gyógyhelyet, ásvány-, gyógyvíz és gyógyiszap lelőhelyet érint, és a tevékenység megkezdéséhez környezetvédelmi engedély vagy egységes környezethasználati engedély nem szükséges.
A tevékenység természetes gyógytényezőre, gyógyhelyre gyakorolt hatásainak vizsgálata kérdésében.
Az elvi építési, a használatba vételi, a megszüntetési és a rendeltetés megváltoztatása iránti eljárás kivételével, ha a tevékenység vagy beruházás termőföldön valósul meg.
A termőföld minőségi védelmére vonatkozó jogszabályi követelmények érvényre juttatása, valamint az erdőre gyakorolt hatások vizsgálata kérdésében.
termőföld minőségi védelme esetében a fővárosi és megyei kormányhivatal növény- és talajvédelmi igazgatósága
erdő esetében a fővárosi és megyei kormányhivatal erdészeti igazgatósága
Ha az építmény építése, megszüntetése közutat vagy annak biztonsági övezetét érinti és a kérelmező az útkezelői hozzájárulás megtagadását vagy a hozzájárulásban előírt feltételeket sérelmesnek tartja.
a) gyorsforgalmi út, valamint közúti határátkelőhely közlekedési építményei esetében:
b) egyéb országos közút esetében:
Fővárosi és megyei kormányhivatal közlekedési felügyelősége
a) a főváros kivételével a települési önkormányzat tulajdonában lévő helyi közutak esetében:
megyei kormányhivatal közlekedési felügyelősége
b) a fővárosi kerületi önkormányzat tulajdonában lévő helyi közutak esetében:
c) a Fővárosi Önkormányzat tulajdonában lévő helyi közutak esetében:
Budapest Főváros Kormányhivatalának Közlekedési Felügyelősége
Annak elbírálása kérdésében, hogy a vasúti pálya területének nem közlekedési célú igénybevétele a kérelemben foglaltak szerint vagy további feltételek mellett – a tervezett igénybevétel a vasút állagára, a vasúti forgalom biztonságára, a vasút kezelő fenntartási, üzemeltetési feladatainak ellátására, fejlesztési terveinek végrehajtására gyakorolt hatása alapján – engedélyezhető-e.
A bányák föld alatti létesítményei kivételével, ha vízi utat, vízi közlekedést érint az építmény építése, megszüntetése.
Annak elbírálása kérdésében, a keresztező műtárgy méretei megfelelnek-e a vonatkozó jogszabály követelményeinek, továbbá a Dunán a Duna Bizottság hatályos ajánlásainak, a tervezett, felújított vagy átalakított keresztező műtárgy és tartozékai alkalmasak-e a zavartalan és biztonságos hajóforgalom lebonyolítására és megfelelnek-e a nemzetközi gyakorlatnak.
A létesítmény helye magyarországi repülőtértől, fel- és leszállóhelytől, rádiónavigációs ponttól számított
4 kilométeren belüli kijelölése, 60 méternél magasabb létesítmény létesítése,
20 méternél magasabb létesítmény magyarországi repülőtértől, fel- és leszállóhelytől, rádiónavigációs ponttól számított 10 kilométeren belüli létesítése esetén.
Az építmény elhelyezkedésének, magasságának, jellegének közvetlen és közvetett hatása a légiközlekedésre, a földi telepítésű berendezések működésére és a légiközlekedés biztonságára.
Nemzeti Közlekedési Hatóság Légügyi Hivatal
Az eljárás – a bányák föld alatti létesítményei kivételével – honvédelmi vagy katonai célú létesítmény működési vagy védőterületén tervezett létesítmény megvalósítására irányul.
1. Ha a tevékenység megkezdéséhez környezetvédelmi engedély vagy egységes környezethasználati engedély nem szükséges, kivéve a belterületi földgázelosztó vezetéket és az egy ingatlant ellátó geotermikus energiát kinyerő, hasznosító létesítményt.
2. Ha a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet (a továbbiakban: Khvr.) 1. § (3) bekezdésében foglalt vizsgálatra az eljárást megelőzően más hatósági eljárásban nem került sor, az alábbi létesítmények esetében:
a) geotermikus energiát kinyerő, hasznosító létesítmény nem ásvány-, gyógy- és ivóvízbázis védőövezetén, nem védett természeti területen, nem Natura 2000 területen 20 MW villamos teljesítmény alatt, kivéve az egy ingatlant ellátó létesítményeket;
b) külterületi földgáz elosztóvezeték 40 barra tervezett üzemi nyomás alatt;
c) földgáz felszíni és felszín alatti tárolója és egyéb égethető gázok felszín alatti tárolója védett természeti területen, Natura 2000 területen 50–500 m3 össztároló-kapacitás között; nem védett természeti területen, nem Natura 2000 területen, egyéb éghető gázok (nem földgáz) esetében 50–10 000 m3 össztároló-kapacitás között; nem védett természeti területen, nem Natura 2000 területen, földgáz esetében 50–20 000 m3 össztároló-kapacitás között;
d) mélyfúrás kiépített fúrólétesítménnyel nem vízbázis védőövezetén, nem védett természeti területen, nem Natura 2000 területen és nem barlang védőövezetén;
e) kőolaj-, kőolajtermék tároló létesítmény nem vízbázis védőövezetén, nem barlang védőövezetén, nem védett természeti területen, nem Natura 2000 területen és belterületen védett természeti területen 100 000 tonna tárolókapacitás alatt.
1. Minden esetben annak elbírálása kérdésében, hogy a tevékenység a természet védelmére vonatkozó nemzeti és európai uniós jogi követelményeknek a kérelemben foglaltak szerint vagy további feltételek mellett megfelel-e; továbbá, hogy biztosítható-e a felszíni és felszín alatti vizek védelmének, hasznosítási lehetőségei megőrzése, valamint a földtani közeg védelme; valamint, hogy a keletkező hulladék elhelyezése, előkezelése, hasznosítása, ártalmatlanítása megfelel-e a hulladékgazdálkodási előírásoknak, merülnek-e fel olyan, a hulladékgazdálkodásból eredő környezeti kockázatok, amelyek mellett a hozzájárulást nem, vagy csak feltételekkel lehet megadni.
Helyi jelentőségű védett természeti területen vagy arra közvetlen hatást gyakorló módon megvalósuló létesítmény esetében, és a tevékenység megkezdéséhez környezetvédelmi engedély vagy egységes környezethasználati engedély nem szükséges.
fővárosi, megyei kormányhivatal
Ha a létesítményt régészeti lelőhelyen, régészeti védőövezet területén, műemléki területen vagy külön jogszabályban meghatározott esetekben műemléket érintő módon valósítják meg, és a tevékenység megkezdéséhez környezetvédelmi engedély vagy egységes környezethasználati engedély nem szükséges.
Annak elbírálása kérdésében, hogy a létesítmény a kulturális örökség védelme jogszabályban rögzített követelményeinek a kérelemben foglaltak szerint vagy további feltételek mellett megfelel-e.
Ha a létesítményt régészeti lelőhelyen vagy régészeti védőövezet területén valósítják meg, Budapest Főváros Kormányhivatala Építésügyi és Örökségvédelmi Hivatala, ha a létesítményt műemléki területen vagy külön jogszabályban meghatározott esetekben műemléket érintő módon valósítják meg az illetékes fővárosi és megyei kormányhivatal építésügyi és örökségvédelmi hivatala.
Az államhatártól számított 100 méteren belül épülő létesítmény esetében.
„A” osztályú bányászati hulladékkezelő létesítmény építési és használatbavételi engedélyezési eljárásában
belső vészhelyzeti terv megfelelőségének kérdésében
megyei, fővárosi katasztrófavédelmi igazgatóság”
3. melléklet a 267/2006. (XII. 20.) Korm. rendelethez54
Kutatásra
műszaki üzemterv
(kivett hely
hatáskörrel kivett
helyre vonatkozó
állás-foglalása is)
telek megálla-
pítása
Feltárásra és
kitermelésre
készített műszaki
módosítása,
műszaki üzemi
terv jóváhagyása
kijelölése,
meggyen-gítése
és lefejtése
Bányabezárási műszaki üzemi terv jóváhagyása, módosítása; bányabezárás, tájrendezés végrehajtása, bányászati tevékenység befejezése
bánya-térségek
létesít-
más célú hasznosítása jóváhagyása
Szén-dioxid geológiai tárolására irányuló földtani kutatás engedé-
lyezése
Szén-dioxid geológiai tárolásának engedélye-
Szén-dioxid tárolóhely bezárására irányuló eljárás
Az eljárás gyógyhelyet,
ásvány-, gyógyvíz és gyógyiszap lelőhelyet érint, és az eljárással érintett tevékenység megkezdéséhez, bányatelek megállapításhoz környezetvédelmi engedély vagy egységes környezet-
használati engedély nem szükséges.
Az eljárás ivóvízbázist érint.
A tevékenység ivóvízbázisra gyakorolt hatásainak vizsgálata kérdésében.
Ha a tevékenység vagy beruházás termőföldet érint.
megyei kormányhivatal földhivatala, a fővárosban a Fővárosi Kormányhivatal Földhivatala, ha első fokon a megyei vagy fővárosi kormányhivatal földhivatala járt el, akkor a földügyért felelős miniszter
Ha a tevékenység vagy beruházás termőföldön valósul meg.
A termőföld minőségi védelme követelményeinek a kérdésében.
Ha ugyanezt a szakkérdést korábban önálló eljárásban vagy szakhatóságként nem vizsgálták, és az eljárás erdőt érint.
a) Az erdőre gyakorolt hatásoknak a kérdésében.
b) Bányatelek megállapítása iránti eljárásban az a) pontban meghatározottakon túl az erdő igénybevételének engedélyezhetősége
kérdésében is.
Ha az eljárás közutat vagy annak biztonsági övezetét érinti és a kérelmező az útkezelői hozzájárulás megtagadását vagy a hozzájárulásban előírt feltételeket sérelmesnek tartja.
Annak elbírálása kérdésében, hogy a közút területének nem közlekedési célú igénybevétele vagy a tevékenység a kérelemben foglaltak szerint vagy további feltételek mellett – a közúti forgalom biztonságára, a közút fejlesztési terveinek végrehajtására, a közútkezelő fenntartási, üzemeltetési feladatainak ellátására, a közút állagára gyakorolt hatása alapján – engedélyezhető-e.
fővárosi és megyei kormányhivatal közlekedési felügyelőség
megyei kormányhivatal közlekedési felügyelőség
Budapest Főváros Kormány-
hivatalának Közlekedési Felügyelősége
Az eljárás vasúti pályát, vagy szélső vágányának tengelyétől számított 100 méteren belüli területet érint, és az építtető a vasúti pályahálózat működtetője hozzájárulásának a megtagadását vagy a hozzájárulásban előírt feltételeket sérelmesnek tartja.
Az eljárás egyéb víziközlekedési létesítményt érint.
Az építmény nem korlátozza-e indokolatlanul vagy indokolatlan mértékben a vízi közlekedési létesítmények működését.
Ha az eljárás tárgya meddőhányó vagy 40 m-nél magasabb építmény.
A létesítmény elhelyezkedésének, magassága, jellege közvetlen és közvetett hatásainak vizsgálata a légiközlekedésre, a földi telepítésű berendezések működésére és a légiközlekedés biztonságára.
Az eljárás honvédelmi és katonai célú létesítmény működési vagy védőterületét érinti.
Honvédelmi Minisztérium Hatósági Hivatal igazgatója
Ha az eljárással érintett tevékenység megkezdéséhez, bányatelek megállapításhoz környezetvédelmi engedély, vagy egységes
használati engedély nem szükséges vagy a tevékenység továbbfolytatásához környezetvédelmi működési engedély nem szükséges.
a) a tevékenység a természet védelmére vonatkozó nemzeti és európai uniós jogi követelményeknek, a tájvédelem jogszabályban rögzített követelményeinek,
b) a felszíni és felszín alatti vizek védelme, hasznosítási lehetőségei megőrzése,
c) a földtani közeg védelme követelményei-nek,
d) a környezeti zaj és rezgés elleni védelem követelményei-nek, a levegőtisztaság-
védelmi előírásoknak, valamint
e) a tájvédelem jogszabályban rögzített követelményeinek a kérelemben foglaltak szerint vagy további feltételek mellett megfelel-e.
Továbbá annak elbírálása kérdésében, hogy a keletkező hulladék elhelyezése, előkezelése, hasznosítása, ártalmatlanítása megfelel-e a hulladékgazdálkodási előírásoknak, szükséges-e hulladékkezelő létesítmény létesítése,
merülnek-e fel olyan, a hulladék-
gazdálkodásból eredő környezeti kockázatok, amelyek mellett a hozzájárulást nem vagy csak feltételekkel lehet megadni.
Ha az eljárás helyi jelentőségű védett természeti területet érint, és az eljárással érintett tevékenység megkezdéséhez, bányatelek megállapításhoz környezetvédelmi engedély vagy egységes környezet- használati engedély nem szükséges vagy a tevékenység továbbfolytatásához környezetvédelmi működési engedély nem szükséges.
Annak elbírálása kérdésében, hogy a létesítmény vagy tevékenység a helyi önkormányzati rendeletben és a helyi építési szabályzatban meghatározott természetvédelmi követelményeknek a kérelemben foglaltak szerint vagy további feltételek mellett megfelel-e.
Ha az eljárás régészeti lelőhelyet, régészeti védőövezet területét, műemléki területet vagy külön jogszabályban meghatározott esetekben műemléket érint, és az eljárással érintett tevékenység megkezdéséhez, bányatelek megállapításhoz környezetvédelmi engedély vagy egységes környezet-
Annak elbírálása kérdésében, hogy a kérelem a régészeti örökség és a műemléki érték védelme jogszabályban meghatározott követelményeinek a kérelemben foglaltak szerint vagy további feltételek mellett megfelel-e.
régészeti terület esetén a Budapest Főváros Kormányhivatala Építésügyi és Örökségvédelmi Hivatala, műemléki terület esetén az illetékes fővárosi és megyei kormányhivatal építésügyi és örökségvédelmi hivatala
1 Az 1. § (2) bekezdése az 59/2010. (III. 18.) Korm. rendelet 1. §-ával megállapított szöveg.
2 A 2. § (2) bekezdése a 362/2008. (XII. 31.) Korm. rendelet 22. § (2) bekezdése szerint módosított szöveg. E módosító rendelet 45. § (1) bekezdése alapján a rendelkezést a 2009. március 1-jét követően indult eljárásokban kell alkalmazni.
3 A 3. § (3) bekezdését a 63/2012. (IV. 2.) Korm. rendelet 6. § e) pontja hatályon kívül helyezte.
4 A 3. § (4) bekezdése a 146/2012. (VII. 5.) Korm. rendelet 22. § (1) bekezdésével megállapított szöveg.
5 A 3. § (5) bekezdés nyitó szövegrésze az 59/2010. (III. 18.) Korm. rendelet 5. § (3) bekezdése szerint módosított szöveg.
6 A 3. § (5) bekezdés a) pontja a 195/2011. (IX. 22.) Korm. rendelet 1. § (1) bekezdésével megállapított, a 146/2012. (VII. 5.) Korm. rendelet 25. §-a szerint módosított szöveg.
7 A 3. § (5) bekezdés b) pontja a 362/2008. (XII. 31.) Korm. rendelet 44. § (1) bekezdés 19. pontja szerint módosított szöveg. E módosító rendelet 45. § (1) bekezdése alapján a rendelkezést a 2009. március 1-jét követően indult eljárásokban kell alkalmazni.
8 A 3. § (5) bekezdésének c) pontja a 113/2009. (V. 28.) Korm. rendelet 1. §-ával megállapított szöveg.
9 A 3. § (5) bekezdés d) pontját a 362/2008. (XII. 31.) Korm. rendelet 44. § (1) bekezdés 19. pontja hatályon kívül helyezte, újonnan a 195/2011. (IX. 22.) Korm. rendelet 1. § (2) bekezdése iktatta be.
10 A 3. § (5) bekezdés e) pontja a 362/2008. (XII. 31.) Korm. rendelet 44. § (1) bekezdés 19. pontja szerint módosított szöveg. E módosító rendelet 45. § (1) bekezdése alapján a rendelkezést a 2009. március 1-jét követően indult eljárásokban kell alkalmazni.
11 A 3. § (5) bekezdés h) pontját az 59/2010. (III. 18.) Korm. rendelet 5. § (2) bekezdése hatályon kívül helyezte, újonnan a 195/2011. (IX. 22.) Korm. rendelet 1. § (3) bekezdése iktatta be, szövege a 411/2012. (XII. 28.) Korm. rendelet 24. § (9) bekezdése szerint módosított szöveg.
12 A 3. § (5) bekezdés j) pontja a 195/2011. (IX. 22.) Korm. rendelet 1. § (4) bekezdésével megállapított szöveg.
13 A 3. § (5) bekezdés m) pontját a 195/2011. (IX. 22.) Korm. rendelet 1. § (5) bekezdése iktatta be, szövege a 146/2012. (VII. 5.) Korm. rendelet 22. § (2) bekezdésével megállapított szöveg.
14 A 3. § (5) bekezdés n) pontját a 195/2011. (IX. 22.) Korm. rendelet 1. § (5) bekezdése iktatta be.
15 A 3. § (5) bekezdés o) pontját a 146/2012. (VII. 5.) Korm. rendelet 22. § (3) bekezdése iktatta be.
16 A 3. § (5) bekezdés p) pontját a 146/2012. (VII. 5.) Korm. rendelet 22. § (3) bekezdése iktatta be.
17 A 3. § (5) bekezdés q) pontját a 146/2012. (VII. 5.) Korm. rendelet 22. § (3) bekezdése iktatta be.
18 A 3. § (5) bekezdés r) pontját a 146/2012. (VII. 5.) Korm. rendelet 22. § (3) bekezdése iktatta be.
19 A 3. § (5) bekezdés s) pontját a 411/2012. (XII. 28.) Korm. rendelet 24. § (1) bekezdése iktatta be.
20 A 3. § (6) bekezdése az 59/2010. (III. 18.) Korm. rendelet 5. § (3) bekezdése szerint módosított szöveg.
21 A 3. § (7) bekezdése az 59/2010. (III. 18.) Korm. rendelet 5. § (2) bekezdése szerint módosított szöveg.
22 A 3. § (8) bekezdését a 82/2011. (V. 18.) Korm. rendelet 35. §-a iktatta be.
23 A 3. § (9) bekezdését a 82/2011. (V. 18.) Korm. rendelet 35. §-a iktatta be.
24 A 3/A. §-t az 59/2010. (III. 18.) Korm. rendelet 2. §-a iktatta be.
25 A 3/B. §-t az 59/2010. (III. 18.) Korm. rendelet 2. §-a iktatta be.
26 A 3/C. §-t a 195/2011. (IX. 22.) Korm. rendelet 2. §-a iktatta be.
27 A 4/A. §-t a 362/2008. (XII. 31.) Korm. rendelet 22. § (1) bekezdése iktatta be. E módosító rendelet 45. § (1) bekezdése alapján a rendelkezést a 2009. március 1-jét követően indult eljárásokban kell alkalmazni.
28 A 4/A. § (1) bekezdése az 59/2010. (III. 18.) Korm. rendelet 5. § (3) bekezdése, a 411/2012. (XII. 28.) Korm. rendelet 24. § (8) bekezdése szerint módosított szöveg.
29 A 4/A. § (3) bekezdése a 411/2012. (XII. 28.) Korm. rendelet 24. § (2) bekezdésével megállapított szöveg.
30 [A 351/2010. (XII. 30.) Korm. rendelet 161. §-ával elrendelt módosítás, amely szerint a „Mezőgazdasági Szakigazgatási Hivatal területi szerve” szövegrész helyébe a „megyei kormányhivatal növény- és talajvédelmi igazgatósága” szövegrész, a „Mezőgazdasági Szakigazgatási Hivatal Központ” szövegrész helyébe a „Mezőgazdasági Szakigazgatási Hivatal” szöveg lép, nem vezethető át.] A 4/A. § (4) bekezdése a 23/2012. (II. 29.) Korm. rendelet 18. § (1) bekezdése, a 296/2012. (X. 17.) Korm. rendelet 23. § a) pontja szerint módosított szöveg.
31 A 4/A. § (5) bekezdését a 411/2012. (XII. 28.) Korm. rendelet 24. § (9) bekezdése hatályon kívül helyezte.
32 A 4/A. § (6) bekezdését a 273/2009. (XII. 3.) Korm. rendelet 20. § (5) bekezdése iktatta be. E módosító rendelet 20. § (1) bekezdése alapján a rendelkezést a folyamatban lévő eljárásokban is alkalmazni kell.
33 A 4/A. § (6) bekezdés a) pontja a 411/2012. (XII. 28.) Korm. rendelet 24. § (3) bekezdésével megállapított szöveg.
34 A 4/A. § (6) bekezdés b) pontja a 174/2012. (VII. 26.) Korm. rendelet 40. §-a szerint módosított szöveg.
35 A 4/A. § (7) bekezdését a 41/2011. (III. 22.) Korm. rendelet 2. §-a iktatta be.
36 A 4/A. § (7) bekezdés b) pontja a 411/2012. (XII. 28.) Korm. rendelet 24. § (4) bekezdésével megállapított szöveg.
37 A 4/A. § (8) bekezdését a 82/2011. (V. 18.) Korm. rendelet 36. §-a iktatta be.
38 A 4/A. § (9) bekezdését a 195/2011. (IX. 22.) Korm. rendelet 3. §-a iktatta be.
39 A 4/A. § (10) bekezdését a 146/2012. (VII. 5.) Korm. rendelet 23. §-a iktatta be.
40 A 6. § a 320/2011. (XII. 27.) Korm. rendelet 1. § (1) bekezésével megállapított szöveg.
41 A 6/A. §-t a 351/2010. (XII. 30.) Korm. rendelet 163. §-a iktatta be, hatályon kívül helyezte a 320/2011. (XII. 27.) Korm. rendelet 1. § (2) bekezdése.
42 A 7. § bevezető szövegrésze a 118/2008. (V. 8.) Korm. rendelet 1. § 231. pontja szerint módosított szöveg.
43 A 7. § a)–e) pontját a 118/2008. (V. 8.) Korm. rendelet 1. § 231. pontja hatályon kívül helyezte.
44 A 8. §-t a 82/2011. (V. 18.) Korm. rendelet 37. §-a iktatta be.
45 A hatálybalépés napja: 2011. szeptember 15.
46 A 8/A. §-t a 195/2011. (IX. 22.) Korm. rendelet 5. §-a iktatta be.
47 A hatálybalépés időpontja 2011. október 7.
48 A 8/B. §-t a 308/2011. (XII. 23.) Korm. rendelet 9. §-a iktatta be.
49 A hatálybalépés időpontja 2012. január 7.
50 A 9. §-t a 82/2011. (V. 18.) Korm. rendelet 37. §-a iktatta be, szövege a 411/2012. (XII. 28.) Korm. rendelet 24. § (5) bekezdésével megállapított szöveg.
51 A 10. §-t a 195/2011. (IX. 22.) Korm. rendelet 6. §-a iktatta be.
52 Az új mellékletet a 362/2008. (XII. 31.) Korm. rendelet 22. § (3) bekezdése iktatta be, egyidejűleg az eredeti melléklet megjelölését 1. mellékletre változtatta. Az 1. melléklet a 195/2011. (IX. 22.) Korm. rendelet 7. § (1) bekezdésével megállapított szöveg.
53 A 2. mellékletet a 362/2008. (XII. 31.) Korm. rendelet 22. § (3) bekezdése iktatta be, egyidejűleg az eredeti melléklet megjelölését 1. mellékletre változtatta. A 2. melléklet a 195/2011. (IX. 22.) Korm. rendelet 7. § (2) bekezdésével megállapított, a 23/2012. (II. 29.) Korm. rendelet 18. § (2) bekezdése, a 146/2012. (VII. 5.) Korm. rendelet 26. § (1) bekezdése, a 394/2012. (XII. 20.) Korm. rendelet 15. §-a, a 411/2012. (XII. 28.) Korm. rendelet 24. § (6) bekezdése szerint módosított szöveg.
54 A 3. mellékletet a 362/2008. (XII. 31.) Korm. rendelet 22. § (3) bekezdése iktatta be, egyidejűleg az eredeti melléklet megjelölését 1. mellékletre változtatta. A 3. melléklet a 146/2012. (VII. 5.) Korm. rendelet 26. § (2) bekezdésével megállapított, a 296/2012. (X. 17.) Korm. rendelet 23. § b) és c) pontja, a 394/2012. (XII. 20.) Korm. rendelet 15. §-a, a 411/2012. (XII. 28.) Korm. rendelet 24. § (7) bekezdése, az 51/2013. (II. 25.) Korm. rendelet 9. §-a szerint módosított szöveg.

References: §24
 §25
 §26
 §27
 §40
 §41
 §42
 §44
 §46
 §48
 §50
 §51
 § 231
 § 231